[{"text_idx": "#000001", "text": "Dum klara nokto venis g\u0302i"}, {"text_idx": "#000002", "text": "1. Dum klara nokto venis g\u0302i en malproksima jar',\nAng\u0302eloj s\u0302vebis super ter' kun ora harpistar';\n\"Nun inter homoj Difavor'!\" kantadis ang\u0302elh\u0302or',\nKaj sur la tero estu pac', al Dio estu glor'!\""}, {"text_idx": "#000003", "text": "2. Refoje venas tien c\u0302i la sankta naska hor',\nAu\u0306dig\u0302as en la laca mond' c\u0302iela ang\u0302elh\u0302or',\nKaj super dau\u0306ra maltrankvil' sonadas en aer',\nLa kanto de la ang\u0302elar' pri paco sur la ter'."}, {"text_idx": "#000004", "text": "3. Sed pro malpaco kaj milit' suferas tuthomar',\nLa kanton homoj au\u0306das ne kaj dau\u0306ras pekofar';\nHo viroj en batalo nun vin turnu de detru',\nC\u0302esigu bruon! Jen! la h\u0302or' neniam c\u0302esas plu."}, {"text_idx": "#000005", "text": "4. Kaj vi sub s\u0302arg\u0302o sur la voj', kurbitaj per labor',\nIrantaj al la vivocel' per pas\u0302oj de dolor';\nRigardu! Venas la era' de g\u0302ojo por la kor',\nHo restu sur la teda voj' \u2014 au\u0306skultu al la h\u0302or'."}, {"text_idx": "#000006", "text": "5. Estontaj tagoj frontas nin; profeta la parol'\nKe, esperata ora ag\u0302' kondukos al konsol',\nJen paco regos sur la ter' en gloro kaj honor'\nKaj homoj c\u0302ie kantos kun la ang\u0302elara h\u0302or'.Source: TTT-Himnaro Cigneta #109"}]